Előterjesztés

Tiszavasvári Város Önkormányzata Képviselő-testülete

2021. november 29-én

tartandó ülésére

Az előterjesztés tárgya: **Tiszavasvári Város Önkormányzata 2021. évi költségvetéséről szóló 2/2021.(II.15.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/10076-6/2021

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2021. november 24.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2021. évi költségvetéséről szóló 2/2021.(II.15.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2021. évi költségvetés módosítását szervezetekre megbontva, mely az alábbiak miatt vált szükségessé:

Az Önkormányzatra és az intézményekre vonatkozóan év végéhez közeledve jutalom kifizetését javaslom. Ezen keretösszeget minden szervezetnél a bérmegtakarítás finanszírozza. Viszont ahhoz, hogy a megfelelő rovaton álljon rendelkezésre az előirányzat minden szervezet költségvetésében javaslom az átcsoportosítást a lentiekben részletezett összegekben.

I. Tiszavasvári Polgármesteri Hivatal

1. A Magyar Államkincstár ellenőrzése során megállapította, hogy a fénymásoló karbantartás nem a megfelelő rovaton szerepel, emiatt az alábbi átcsoportosítást javaslom.

Fentiek miatt a Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción a Karbantartási, kisjavítási szolgáltatások (K334) kiadási előirányzatát 700.000 Ft-tal javaslom csökkenteni az Informatikai szolgáltatások igénybevétele (K321) kiadási előirányzatának azonos összegű növelése mellett.

II. Tiszavasvári Bölcsőde

1. A pénzforgalmi adatok felülvizsgálata során megállapításra került, hogy az üzemeltetési anyagok (étkeztetés alapanyag, irodaszer, tisztítószer, stb.) előirányzata nem nyújt fedezetet az idei év hátralévő részében felmerülő kiadásokra. Ennek fő oka az, hogy az élelmiszer nyersanyagoknál megkötött új szerződések esetében áremelkedés történt. Valamint a tervezett kiadások a bázis év (2020) adatai alapján kerültek megtervezésre, amely a koronavírus járvány miatt kevesebb kiadást mutatott. Fentiek miatt az alábbi táblázat szerinti módosítást javaslom végrehajtani:

|  |  |  |
| --- | --- | --- |
| Kormányzati funkció/rovat | Megnevezés | összeg |
| **104031** | **Gyermekek bölcsődében és mini bölcsődében történő ellátása** | |
| K312 | Üzemeltetési anyagok beszerzése | 363 701 Ft |
| K351 | Működési célú előzetesen felszámított általános forgalmi adó: | 29 999 Ft |
| **104035** | **Gyermekétkeztetés bölcsődében, fogyatékosok nappali intézményében** | |
| K312 | Üzemeltetési anyagok beszerzése | 30 000 Ft |
| K351 | Működési célú előzetesen felszámított általános forgalmi adó: | 81 000 Ft |
| **104037** | **Intézményen kívüli gyermekétkeztetés** | |
| K312 | Üzemeltetési anyagok beszerzése | 571 351 Ft |
| K351 | Működési célú előzetesen felszámított általános forgalmi adó: | 98 499 Ft |
|  | Mindösszesen | 1 174 550 Ft |

A módosítás hatására a Támogatási célú finanszírozási műveletek (018030) kormányzati funkción a Központi, irányító szervi támogatás (B816) bevételi előirányzata 1.174.550 Ft-tal nő.

1. Tiszavasvári Bölcsőde intézményvezetője kérelemmel fordult Hivatalunkhoz, amelyben átcsoportosítást kezdeményezett kiemelt előirányzatok között konyhai eszközök beszerzése érdekében. Javaslom a kérelemben foglaltakat támogatni, miszerint a Gyermekétkeztetés bölcsődében, fogyatékosok nappali intézményében (104035-Köt) kormányzati funkción a Szakmai tevékenységet segítő szolgáltatások (K336) kiadási előirányzatát 40.000 Ft-tal, a Működési célú előzetesen felszámított általános forgalmi adó (K351) kiadási előirányzatát 10.800 Ft-tal szükséges csökkenteni, az Egyéb tárgyi eszközök beszerzése, létesítése (K64) kiadási előirányzatának 40.000 Ft-os és a Beruházási célú előzetesen felszámított általános forgalmi adó (K67) kiadási előirányzatának 10.800 Ft-os növelése mellett.
2. A Bölcsőde udvarán jelenleg lévő játszótéri eszköz elhasználódott, melyet pótolni szükséges. A pénzforgalmi adatok áttekintése és az év végéig felmerülő kiadások előrejelzése alapján a települési önkormányzatok szociális és gyermekjóléti feladatainak egyéb támogatása jogcímű feladatalapú támogatás soron a költségek elszámolhatóak.

Ezért a Bölcsőde költségvetésében a Gyermekek bölcsődében és mini bölcsődében történő ellátása (104031-Köt) kormányzati funkción az Egyéb tárgyi eszközök beszerzése, létesítése (K64) kiadási előirányzatát 2.362.205 Ft-tal és a Beruházási célú előzetesen felszámított általános forgalmi adó (K67) kiadási előirányzatát 637.795 Ft-tal megemelni javaslom.

A módosítás hatására a Támogatási célú finanszírozási műveletek (018030) kormányzati funkción a Központi, irányító szervi támogatás (B816) bevételi előirányzata 3.000.000 Ft-tal nő.

III. Egyesített Közművelődési Intézmény és Könyvtár

1. A TOP-7.1.1-16 kódszámú „Kulturális és közösségi terek infrastrukturális fejlesztése és helyi közösségszervezés a városi helyi fejlesztési stratégiához kapcsolódva” című pályázat keretében végrehajtott kivitelezéssel kapcsolatban többletmunka igény merül fel. Az intézménynél erre a munkára már nincs elegendő előirányzat, ezért az alábbi módosítást javaslom végrehajtani:

Az Egyesített Közművelődési Intézmény és Könyvtár költségvetésében a Sportlétesítmények, edzőtáborok működtetése és fejlesztése (081030-Önv) kormányzati funkción az Ingatlanok beszerzése, létesítése K62) kiadási előirányzatát 300.000 Ft-tal, a beruházási célú előzetesen felszámított általános forgalmi adó (K67) kiadási előirányzatát 81.000 Ft-tal javaslom megemelni.

A módosítás hatására a Támogatási célú finanszírozási műveletek (018030) kormányzati funkción a Központi, irányító szervi támogatás (B816) bevételi előirányzata 381.000 Ft-tal nő.

IV. Kornisné Liptay Elza Szociális és Gyermekjóléti Központ

Az Intézménnyel kapcsolatos előirányzat módosítást az Intézmény által elkészített előirányzat-módosítási kérelem tartalmazza, amely az előterjesztés mellékletét képezi.

V. Tiszavasvári Város Önkormányzata:

1. Megállapítást nyert, hogy a közvilágítás áramdíjára betervezett összeg év végéig nem fog fedezetet nyújtani, emiatt a Közvilágítás kormányzati funkción (064010-Köt) a Közüzemi díjak kiadási előirányzatát (K331) 1.000.000 Ft-tal, a Működési célú előzetesen felszámított általános forgalmi adó (K351) kiadási előirányzatát 270.000 Ft-tal javaslom megemelni, ennek hatására az általános tartalék előirányzata 1.270.000 Ft-tal csökken.

1. Az Iparterület kialakítása Tiszavasváriban pályázattal kapcsolatban felmerült földmérői díj (35.000 Ft AM), amely előre láthatóan nem lesz elszámolható a pályázat keretében, így az előirányzat növelése szükséges önerő terhére. Ezért a Településfejlesztési projektek és támogatásuk (062020-Köt.) kormányzati funkción az Ingatlanok beszerzése, létesítése (K62) kiadási előirányzatát 35.000 Ft-tal javaslom megemelni az általános tartalék azonos összegű csökkenése mellett.
2. Külön napirendi pontban kerül jelen testületi ülésen megtárgyalásra a „Tiszavasvári Komplex felzárkózási program” támogatói okirata. Emiatt a támogatói okirat szerinti bevételeket és kiadásokat a költségvetésünkben is szükséges tervezni. Így az Önkormányzat költségvetésében az alábbi táblázat szerinti módosítást javaslom végrehajtani:

|  |  |  |
| --- | --- | --- |
| Kormányzati funkció/rovat | Megnevezés | Összeg |
| **047450** | **Szektorhoz nem köthető komplex gazdaságfejlesztési projektek támogatása** | |
| K1101 | Törvény szerinti illetmények, munkabérek | 2 164 502 Ft |
| K2 | Munkaadókat terhelő járulékok és szociális hozzájárulási adó | 335 498 Ft |
| K312 | Üzemeltetési anyagok beszerzése | 1 968 504 Ft |
| K336 | Szakmai tevékenységet segítő szolgáltatások | 11 154 408 Ft |
| K351 | Működési célú előzetesen felszámított általános forgalmi adó | 3 543 186 Ft |
| K62 | Ingatlanok beszerzése, létesítése | 153 426 474 Ft |
| K63 | Informatikai eszközök beszerzése, létesítése | 2 362 205 Ft |
| K64 | Egyéb tárgyi eszközök beszerzése, létesítése | 32 411 024 Ft |
| K67 | Beruházási célú előzetesen felszámított általános forgalmi adó | 50 813 919 Ft |
| K71 | Ingatlanok felújítása | 232 929 354 Ft |
| K74 | Felújítási célú előzetesen felszámított általános forgalmi adó | 62 890 926 Ft |
|  | Kiadás mindösszesen | 554 000 000 Ft |
| B21 | Felhalmozási célú önkormányzati támogatások | 554 000 000 Ft |
|  | Bevétel mindösszesen | 554 000 000 Ft |

1. Az intézmények módosításai miatt az Önkormányzat költségvetésében az alábbi táblázat szerint módosul a tartalék előirányzata:

|  |  |  |
| --- | --- | --- |
| **Intézmény megnevezése** | **Rovat** | **összeg** |
| Tiszavasvári Egyesített Óvodai Intézmény | K513 - Tartalékok (általános) | -1.455.940 Ft |
| Egyesített Közművelődési Intézmény és Könyvtár | K513 - Tartalékok (általános) | -1.181.260 Ft |
| Tiszavasvári Bölcsőde | K513 - Tartalékok (általános) | -4.686 060 Ft |
| Kornisné Liptay Elza Szociális és Gyermekjóléti Központ | K513 - Tartalékok (általános) | -2.540 000 Ft |
| Összesen: | | -9.863.260 Ft |

VI. Az Önkormányzatra és az intézményeire vonatkozóan javaslom elsősorban bérmegtakarítás terhére normatív jutalom rovatra átcsoportosítani az alábbiak szerinti összeget:

1. A Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130-ÁIG) kormányzati funkción a Normatív jutalmak (K1102) kiadási előirányzatát 4.875.665 Ft-tal, a Közterület rendjének fenntartása (031030-KÖT) kormányzati funkción a Normatív jutalmak (K1102) kiadási előirányzatát 15.038 Ft-tal javaslom megnövelni. Ezzel egyidőben a fenti kormányzati funkciók szerinti bontásban és összegben a Törvény szerinti illetmények, munkabérek (K1101) kiadási előirányzata összesen 4.890.703 Ft összegben csökken.
2. Az egyesített óvodai intézmény költségvetésében az Óvodai nevelés, ellátás szakmai feladatai (091110) kormányzati funkción a Normatív jutalmak (K1102) kiadási előirányzatát 1.260.554 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 195.386 Ft-tal javaslom megemelni. A módosítás hatására a Támogatási célú finanszírozási műveletek (018030) kormányzati funkción a Központi, irányító szervi támogatás (B816) bevételi előirányzata 1.455.940 Ft-tal nő.
3. A Tiszavasvári Bölcsőde költségvetésében a Normatív jutalmak (K1102) kiadási előirányzatát 442.866 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 68.644 Ft-tal javaslom megemelni. A módosítás hatására a Támogatási célú finanszírozási műveletek (018030) kormányzati funkción a Központi, irányító szervi támogatás (B816) bevételi előirányzata 511.510 Ft-tal nő.
4. Az Egyesített Közművelődési Intézmény és Könyvtár költségvetésében a Normatív jutalmak (K1102) kiadási előirányzatát 692.866 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 107.394 Ft-tal javaslom megemelni. A módosítás hatására a Támogatási célú finanszírozási műveletek (018030) kormányzati funkción a Központi, irányító szervi támogatás (B816) bevételi előirányzata 800.260 Ft-tal nő.
5. Az önkormányzat költségvetésében A Város-, községgazdálkodási egyéb szolgáltatások (066020-Köt) kormányzati funkción a Normatív jutalmak (K1102) kiadási előirányzatát 100.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 15.500 Ft-tal javaslom megemelni. A módosítás hatására az általános tartalék előirányzata 115.500 Ft-tal csökken.

Tiszavasvári, 2021. november 24.

**Szőke Zoltán**

**polgármester**