**ELŐTERJESZTÉS**

Tiszavasvári Város Önkormányzata Képviselő-testületének

**2021. november 29-én** tartandó **rendes nyílt** ülésére

**Az előterjesztés tárgya:** **Köztisztasági feladatok ellátása céljából megkötött hulladékszállítási szerződés módosításáról**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/260/2021.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
|  |  |
| Pénzügyi és Ügyrendi Bizottság | SZMSZ 4. melléklet 1. pont 15. alpont |

**Az ülésre meghívni javasolt szervek, személyek:**

|  |  |
| --- | --- |
| Kompár László | tiszakontener@gmail.com |
|  |  |
|  |  |

Tiszavasvári, 2021. november 23.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Köztisztasági feladatok ellátása céljából megkötött hulladékszállítási szerződés módosításáról**

**Tisztelt Képviselő-testület!**

Tiszavasvári Város Önkormányzata a köztisztasági feladatok ellátása céljából közbeszerzési eljárást folytatott le a 2017. évben, melynek eredményeként ***2017. december 1.-2022. november. 30. közötti időszakra,*** azaz 5 évre ***szerződés megkötésére került sor az Önkormányzat és egy egyéni vállalkozó között hulladékszállítás, -ártalmatlanítás, és –kezelés feladatellátásra.***

**Tehát az érvényben lévő szerződés 5 év határozott időre jött létre, miszerint 2017. december 1. napjától 2022. november 30. napjáig** tart.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5. pontja alapján: *A helyi közügyek, valamint a helyben biztosítandó közfeladatok körében ellátandó* ***helyi önkormányzati feladatok*** *különösen: környezet-egészségügy, ami magában foglalja:* ***köztisztaság,*** *települési környezet tisztaságának biztosítása****,*** *rovar- és rágcsálóirtás feladatokat.*

A hulladékról szóló 2012. évi CLXXXV. törvény (továbbiakban: Ht.) 61. § (4) bekezdése értelmében „Ha a közterületen elhagyott, illetve ellenőrizetlen körülmények között elhelyezett hulladék – **ideértve a településtisztasági feladatok körébe tartozó hulladékot is** – korábbi birtokosa vagy tulajdonosa a hulladék elszállítására és kezelésére vonatkozó kötelezettségének nem tesz eleget, **a hulladék elszállításáról és kezeléséről a települési önkormányzat** a közszolgáltatóval vagy **más hulladékgazdálkodási engedéllyel rendelkező gazdálkodó szervezettel kötött szerződés útján gondoskodik**.”

**Ebben a tekintetben tehát az önkormányzatnak kötelessége gondoskodni a közterületen keletkezett,** **elhagyott vagy ellenőrizetlen körülmények között elhelyezett hulladékok körébe, illetőleg a településtisztasági feladatok körébe tartozó** hulladék jogszabályi előírásoknak megfelelő összegyűjtéséről, ártalmatlanításáról, kezeléséről.

A szerződés létrejötte óta annak már több módosítására is sor került. Több esetben a kihelyezett konténerek helyszínei változtak.

Ezért a közbeszerzési szakértővel is egyeztetve **javaslom a szerződést úgy módosítani, hogy a kihelyezett konténerek helyszíneit a képviselő-testület határozza meg a jövőben külön döntésekkel.**

**Jelen testületi határozatban meghatározásra kerülnének a konténerek aktuális helyszínei, melyhez a vállalkozó előzetesen hozzájárult. A vállalkozó erre vonatkozó nyilatkozatát az előterjesztéshez mellékelem.**

***Jelen szerződés módosítása nem minősül közbeszerzési szempontból lényeges módosításnak.***

**A közbeszerzésekről szóló 2015. évi CXLIII. törvény (továbbiakban: Kbtv.)** 141. § (6) bekezdése alapján akkor módosítható a szerződés közbeszerzési eljárás lefolytatása nélkül, ha a módosítás nem lényeges.

**A szerződés ilyen módosítása nem tekintendő lényeges módosításnak – egyeztetve a közbeszerzési szakértővel - és nem vonja maga után új közbeszerzési eljárás lefolytatását.**

Hirdetmény útján azonban közzé kell tenni a szerződés módosításáról szóló tájékoztatót, mely hirdetményi díjfizetési kötelezettséget von maga után.

Javaslom a szerződést a fentiek szerint módosítani.


**Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni**.

Tiszavasvári, 2021. november 23.

**Szőke Zoltán**

**polgármester**

**Előterjesztés melléklete: vállalkozó nyilatkozata a helyszínekről**



**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2021. (XI. 29.) Kt. számú**

**határozata**

**Köztisztasági feladatok ellátása céljából megkötött**

**hulladékszállítási szerződés módosításáról**

Tiszavasvári Város Önkormányzata Képviselő-testülete **Köztisztasági feladatok ellátása céljából megkötött hulladékszállítási szerződés módosításáról** szóló előterjesztéssel kapcsolatban az alábbi határozatot hozza:

1. Dönt arról, hogy a határozat 1. mellékletét képező hulladékszállítási szerződést **módosító okiratot elfogadja**:
2. Felkéri a **polgármestert a szerződést módosító okirat aláírására.**
3. Felkéri a polgármestert, hogy a **döntésről tájékoztassa** a **közbeszerzési szakértőt**, **és Kompár László egyéni vállalkozót.**
4. Felkéri a polgármestert, hogy **gondoskodjon a szerződés módosítás határidőben történő hirdetményi közzétételéről, és a hirdetményi díj megfizetéséről.**
5. **Meghatározza a kihelyezett 8 db konténer alábbi helyszíneit, melyhez a vállalkozó is előzetesen hozzájárult:**

|  |  |  |
| --- | --- | --- |
|  | **Helymeghatározás (Tiszavasvári)** | **Konténerek száma** |
| **1.** | **Tiszavasvári 2523 hrsz. ingatlan (Széles u.)** | **3 db** |
| **2.** | **Tiszavasvári, 1044/8 hrsz. ingatlan (Temető u. volt gombaüzem)** | **3 db** |
| **3.** | **Tiszavasvári, 579/1 hrsz. ingatlan (Fecskeköz)** | **2 db** |

**Határidő:** azonnal **Felelős:** Szőke Zoltán polgármester

**…./2021. (IX.29.) Kt. számú határozat melléklete**

**SZÁLLÍTÁSI SZERZŐDÉST MÓDOSÍTÓ OKIRAT**

amely létrejött egyrészről **Tiszavasvári Város Önkormányzata (székhely: 4440 Tiszavasvári, Városháza tér 4. képviseli: Szőke Zoltán polgármester), mint megrendelő (**a továbbiakban: **Megrendelő),**

másrészről **Kompár László egyéni vállalkozó** **(székhely: 4440 Tiszavasvári, Berzsenyi Dániel utca 6.** **képviseli: Kompár László), mint Hulladékszállító** (a továbbiakban: **Hulladékszállító)**

**továbbiakban Megrendelő és Hulladékszállító együtt: Felek** között alulírott napon, időben és helyen, az alábbi feltételek szerint:

1. **Előzmények**

**Tiszavasvári Város Önkormányzata Képviselő-testülete a köztisztasági feladatok ellátása** céljából lefolytatott közbeszerzési eljárás eredményeként **Kompár László egyéni vállalkozóval a 251/2017.(X.26.) Kt. számú határozatával jóváhagyott, 2017. november 27. napján kelt konténeres hulladékszállítási szerződést kötött, mely két alkalommal a konténerek helyszínei változtatása miatt 2018. július 31. napján és 2020. szeptember 30. napján aláírt szerződés módosító okiratokkal, valamint 2021. július 30. napján aláírt fizetési ütemezést módosító okirattal került módosításra.**

**A módosítás indoka:**

A konténerek helyszínei más módon történő meghatározása

1. **Szerződő felek megállapodnak abban, hogy a korábban** a Tiszavasvári Város Önkormányzata Képviselő-testülete **251/2017. (X.26.) Kt. számú határozatával jóváhagyott, közöttük 2017. november 27. napján létrejött konténeres hulladékszállítási szerződés 1.4. pontjában foglaltakat a közbeszerzésekről szóló 2015. évi CXLIII. törvény 141. § (4) c) pontjára hivatkozással az alábbiak szerint módosítják:**

**„1.4. A gyűjtőedény telepítési helyeit Tiszavasvári Város képviselő-testülete határozza meg egyedi döntéseivel a vállalkozó előzetes hozzájárulásával.”**

3. Felek rögzítik, hogy a szállítási szerződés jelen módosítással nem érintett részei változatlan tartalommal továbbra is érvényben és hatályban maradnak.

4. Jelen szállítási szerződés módosítását **Tiszavasvári Város Önkormányzata Képviselő-testülete** a **…./2021. (XI.29.)** **Kt. számú határozattal jóváhagyta és feljogosította** Tiszavasvári Város Önkormányzata Polgármesterét jelen szerződés aláírására.

5. jelen szerződést a felek azt elolvasást követő együttes közös értelmezés után, mint akaratukkal mindenben megegyezőt jóváhagyólag 4 eredeti példányban írják alá, melyből 3 példány Megrendelőt, 1 példány a Hulladékszállítót illeti.

Tiszavasvári, 2021………………

…………………………………….. ……………………………………..

**Tiszavasvári Város Önkormányzata Kompár László**

**képviseli: Szőke Zoltán polgármester egyéni vállalkozó**

**Megrendelő Hulladékszállító**