**ELŐTERJESZTÉS**

Tiszavasvári Város Önkormányzata Képviselő-testületének

**2021. november 29-én** tartandó **rendes nyílt** ülésére

**Az előterjesztés tárgya:** **Tiszavasvári Város Önkormányzata Helyi Esélyegyenlőségi Programjának felülvizsgálata szükségességéről**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/10526/2021.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.9. pont |
| Pénzügyi és Ügyrendi Bizottság | SZMSZ 4. melléklet 1.30. pont |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |
|  |  |

Tiszavasvári, 2021. november 23.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Köztisztasági feladatok ellátása céljából megkötött hulladékszállítási szerződés módosításáról**

**Tisztelt Képviselő-testület!**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.), a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet rendelkezései alapján **a helyi esélyegyenlőségi programokat 5 évre hozzák létre a települések, melyeket 2 évente felül kell vizsgálni.**

Tiszavasvári Város Önkormányzata 2018-2023 időszakra fogadott el esélyegyenlőségi programot a 212/2018. (VII.26.) Kt. határozattal, mely a város második generációs HEP-je.

A hatályos rendelkezéseknek megfelelően 2020. évben megtörtént a program felülvizsgálata, mely a veszélyhelyzeti rendelkezések miatt a 152/2020 (XII.17.) PM határozattal került elfogadásra.

A felülvizsgálat során nem teljes körűen kerültek aktualizálásra a lényeges, főként pályázati elképzelésekhez kapcsolódó irányvonalak. Ezek pótlása, a programba való beépítése elengedhetetlen.

Több pályázat esetén nyilatkozni kell, hogy az önkormányzat rendelkezik hatályos Helyi Esélyegyenlőségi Programmal.

**Kijelenthetjük, hogy Tiszavasvári Város Önkormányzata rendelkezik jogilag hatályos HEP-pel.**

Azonban több pályázat esetén feltétel lehet, hogy a pályázati elképzelés összhangban legyen a helyi esélyegyenlőségi program helyzetelemzésével és intézkedési tervével is.

Ezek aktualizálása feltétlenül szükséges rövid határidőn belül.

A képviselő-testület a 24/2021. (VII.29.) kt. határozatában a HEP felülvizsgálataként 2021. november 30. határidőt jelölte meg.

A határidő betartását több tényező is nehezítette:

A HEP képzésen részt vett és regisztrált hivatali munkatárs jogviszonya november elején megszűnt.

2021. július 1. napjától a HEP készítésére vonatkozó 2/2012. EMMI rendelet hatályon kívül helyezésre került, és felváltotta egy BM útmutató, mely új jogszabályi környezetet teremtett számos dologban.

Így a HEP-pel foglalkozó új kollegáknak a jogszabályi változásokat lekövetve szükséges egy új HEP-et alkotniuk, beépítve az aktuális adatokat, és a megvalósítani kívánt pályázati elképzeléseket is.

A folyamat elindult.

2021. október 13-án megtartásra került a térségi esélyegyenlőségi mentor részvételével egy járási HEP fórum. Az adatkérések megtörténtek. Az intézkedési terv elkészült, az jelentősen bővítésre került.

2021. november elején az intézkedési terv bemutatásával HEP fórum került megtartásra a javaslatok begyűjtése érdekében.

Mindezek következtében javaslom a képviselő-testületnek, hogy támogassa, hogy egy új helyi esélyegyenlőségi program kerüljön kidolgozásra 2022. március 31. napjáig, mely részletesen tartalmazza a pályázati elképzeléseket is.

**Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet elfogadni**.

Tiszavasvári, 2021. november 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2021. (XI. 29.) Kt. számú**

**határozata**

**Tiszavasvári Város Önkormányzata Helyi Esélyegyenlőségi Programjának felülvizsgálata szükségességéről**

Tiszavasvári Város Önkormányzata Képviselő-testülete az alábbi határozatot hozza:

1. Dönt arról, hogy új Helyi Esélyegyenlőségi Programot fogad el a jogszabályi környezet változása lekövetése és a pályázati elképzelések programba való beépítése érdekében 2022. március 31. napjáig legkésőbb.
2. Felkéri a polgármestert, hogy gondoskodjon ezen döntés a HEP Társadalmi Esélyteremtési Főigazgatóság részére történő eljuttatásáról.

**Határidő**: azonnal **Felelős**: Szőke Zoltán polgármester