**ELŐTERJESZTÉS**

**Tiszavasvári Város Önkormányzata Képviselő-testületének**

**2021. november 29-én tartandó rendes ülésére**

Az előterjesztés tárgya: **Tiszavasvári Város Önkormányzata és a Nemzetiségi Önkormányzatok közötti Közigazgatási Szerződések felülvizsgálatáról**

Az előterjesztés előadója: Szőke Zoltán polgármester

Az előterjesztést témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/16890/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22, 1.30. pontjai |

Az ülésre meghívni javasolt szervek, személyek:

|  |  |
| --- | --- |
| Kóka Anikó  Tiszavasvári Város Roma Nemzetiségi Önkormányzat elnöke | [koka.aniko@gmail.com](mailto:koka.aniko@gmail.com), tvromaonk@gmail.com |
| Balogh István  Tiszavasvári Város Ruszin Nemzetiségi Önkormányzat elnöke | baloghisthun@freemail.hu |

Egyéb megjegyzés:

…………………………………………………………………………………………………

Tiszavasvári, 2021. november 19.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez-**

**Tiszavasvári Város Önkormányzata és a Nemzetiségi Önkormányzatok közötti Közigazgatási Szerződések felülvizsgálata**

**Tisztelt Képviselő-testület!**

A nemzetiségek jogairól szóló 2011. évi CLXXIX tv. (továbbiakban: Njt.) kötelező jelleggel írja elő a helyi önkormányzatoknak a települési nemzetiségi önkormányzatokkal való együttműködési megállapodás megkötését.

Jelen előterjesztés tárgyalásának indoka, hogy a Magyar Államkincstár teljes körű ellenőrzést végez az önkormányzat és költségvetési szervei, valamint a nemzetiségi önkormányzatok tekintetében. A MÁK elkészítette az eddig elvégzett ellenőrzés eredményének közbenső megállapításait és javaslatait.

Az ellenőrzés során többek között javasolta a roma és ruszin nemzetiségi önkormányzatokkal kötött megállapodások felülvizsgálatát, annak érdekében, hogy a megállapodások maradéktalanul tartalmazzák az Njt. 80.§-ában foglaltakat.

Konkrétan az Együttműködési megállapodásokban nem került rögzítésre a nemzetiségi önkormányzat kötelezettségvállalásának az szmsz-ben meghatározott összeférhetetlenségi szabályai (Njt. 80.§ (3) bekezdés c) pontja). Illetve az együttműködési megállapodás nem tartalmazza, hogy a jegyző a nemzetiségi önkormányzat kérésére szakmai segítséget nyújt a nemzetiségi önkormányzat ülésén és azon kívül is a nemzetiségi önkormányzat működését érintően (Njt. 80.§ (4) bekezdés).

Az együttműködési megállapodások legutóbbi felülvizsgálatára 2020. januárjában került sor. Az Njt. már nem együttműködési megállapodásnak, hanem **közigazgatási szerződésnek** nevezi a nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan kötendő megállapodást.

**Az Njt. ide vonatkozó jogszabályhelye:**

**„*80. §*** *(1) A települési önkormányzat, illetve az a hivatal, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatát ellátja, biztosítja a helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról. Az önkormányzati működés feltételei és az ezzel kapcsolatos végrehajtási feladatok:*

*a) a helyi nemzetiségi önkormányzat részére annak saját székhelyén havonta igény szerint, de legalább harminckét órában, az önkormányzati feladat ellátásához szükséges tárgyi, technikai eszközökkel felszerelt helyiség ingyenes használata, a helyiséghez, továbbá a helyiség infrastruktúrájához kapcsolódó rezsiköltségek és fenntartási költségek viselése;*

*b) a helyi nemzetiségi önkormányzat működéséhez (a testületi, tisztségviselői, képviselői feladatok ellátásához) szükséges tárgyi és személyi feltételek biztosítása;*

*c) a testületi ülések előkészítése, különösen a meghívók, az előterjesztések, valamint a testületi ülések jegyzőkönyvei esetében, továbbá a jegyzőkönyvek benyújtásában való közreműködés és valamennyi hivatalos levelezés előkészítése és postázása;*

*d) a testületi döntések és a tisztségviselők döntéseinek előkészítése, a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatok ellátása;*

*e) a helyi nemzetiségi önkormányzat működésével, gazdálkodásával kapcsolatos nyilvántartási, adatszolgáltatási, iratkezelési feladatok ellátása;*

*f) a jelnyelv és a speciális kommunikációs rendszer használatának biztosítása, és*

*g) az a)–f) pontban meghatározott feladatellátáshoz kapcsolódó költségek viselése a helyi nemzetiségi önkormányzat tagja és tisztségviselője telefonhasználata költségeinek kivételével.*

*(2) Az (1) bekezdés szerinti kötelezettségének teljesítése érdekében a helyi önkormányzat az erre vonatkozó írásbeli kezdeményezés kézhezvételétől számított harminc napon belül biztosítja a rendeltetésszerű helyiséghasználatot. A települési önkormányzat a települési nemzetiségi önkormányzattal, a területi önkormányzat a területi nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik. A megállapodást szükség szerint, általános vagy időközi választás esetén az alakuló ülést követő harminc napon belül felül kell vizsgálni. A helyi önkormányzat és a nemzetiségi önkormányzat szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül.*

*(3) A (2) bekezdés szerinti megállapodásban rögzíteni kell*

*a) a helyi önkormányzat és a helyi nemzetiségi önkormányzat költségvetésének előkészítésével és megalkotásával, valamint a költségvetéssel összefüggő adatszolgáltatási kötelezettségek teljesítésével, továbbá a helyi nemzetiségi önkormányzat önálló fizetési számla nyitásával, törzskönyvi nyilvántartásba vételével és adószám igénylésével kapcsolatos határidőket és együttműködési kötelezettségeket, a felelősök konkrét kijelölésével,*

*b) a helyi nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási, szakmai teljesítésigazolási feladatokat, továbbá a felelősök konkrét kijelölését,*

***c) a helyi nemzetiségi önkormányzat kötelezettségvállalásának a szervezeti és működési szabályzatban meghatározott szabályait, különösen az összeférhetetlenségi, nyilvántartási kötelezettségeket,***

*d) a helyi nemzetiségi önkormányzat működési feltételeinek és gazdálkodásának eljárási és dokumentációs részletszabályaival, a belső ellenőrzéssel, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos előírásokat, feltételeket.*

*(4) A helyi önkormányzat és a helyi nemzetiségi önkormányzat megállapodásában rögzíteni kell, hogy a jegyző vagy annak – a jegyzővel azonos képesítési előírásoknak megfelelő – megbízottja a helyi önkormányzat megbízásából és képviseletében részt vesz a nemzetiségi önkormányzat testületi ülésein és jelzi, amennyiben törvénysértést észlel,* ***továbbá a nemzetiségi önkormányzat kérésére szakmai segítséget nyújt annak ülésén és azon kívül is a nemzetiségi önkormányzat működését érintően.***

*(5) Önkormányzati működésen értendő a testületi üléseken és a közmeghallgatáson túl, a bizottságok működése, a tisztségviselői és képviselői megbízatás ellátása, valamint a kötelező önkormányzati feladatok ellátását szolgáló rendezvények megtartása is.*

*(6) Ha a (2)–(4) bekezdés szerinti megállapodás megkötésére határidőben nem kerül sor, a fővárosi és a megyei kormányhivatal eljárást folytat le, ennek keretében egyeztetést tart a felek között. Az egyeztetés eredménytelensége esetén a nemzetiségi jogok sérelmére hivatkozással a nemzetiségi önkormányzat közigazgatási pert indíthat.*”

**Az Njt. 80.§ (1) bekezdésben meghatározottakat a települési önkormányzat köteles biztosítani a nemzetiségi önkormányzat részére, így ezek tételesen felsorolásra kerülnek a közigazgatási szerződésben**.

Kérem a Tisztelt Képviselő-testületet, hogy az előterjesztést megtárgyalni, és a határozat-tervezeteket jóváhagyni szíveskedjen.

Tiszavasvári, 2021. november 19.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ -TESTÜLETÉNEK**

**…./2021. (………..) Kt. számú**

**h a t á r o z a t a**

**Tiszavasvári Város Önkormányzata és Tiszavasvári Város Roma Nemzetiségi Önkormányzata közötti Közigazgatási Szerződés megkötéséről**

Tiszavasvári Város Önkormányzata Képviselő-testülete a nemzetiségek jogairól szóló 2011. évi CLXXIX. törvény 80.§ (2) bekezdésében biztosított jogkörében eljárva az alábbi határozatot hozza:

1. Tiszavasvári Város Roma Nemzetiségi Önkormányzatával a határozat melléklete alapján kötendő közigazgatási szerződést jóváhagyja.
2. Felhatalmazza a polgármestert a szerződés aláírására és annak megküldésére Tiszavasvári Város Roma Nemzetiségi Önkormányzata elnöke részére.

**Határidő**: azonnal **Felelős**: Szőke Zoltán

polgármester

…/2021.(…..) Kt. számú határozat melléklete

**KÖZIGAZGATÁSI SZERZŐDÉS**

A nemzetiségek jogairól szóló 2011. évi CLXXIX. törvény 80. § - a alapján **Tiszavasvári Város Önkormányzata** (továbbiakban: helyi önkormányzat) képviseli: **Szőke Zoltán polgármester** és **Tiszavasvári Város Roma Nemzetiségi Önkormányzata** (továbbiakban: nemzetiségi önkormányzat) képviseli: **Kóka Anikó elnök**, együttműködésük szabályait az alábbi szerződésben rögzítik:

A közigazgatási szerződés szabályainak kialakítása az államháztartásról szóló 2011. évi CXCV. törvény, a nemzetiségek jogairól szóló 2011. évi CLXXIX. törvény, az államháztartásról szóló törvény végrehajtásáról szóló 368/2011.(XII.31.) Korm. rendelet alapján történt.

**1. A nemzetiségi önkormányzat költségvetési határozatának és önálló elemi költségvetésének elkészítése.**

A központi költségvetésről szóló törvény hatálybalépését követően, a költségvetésre vonatkozó részletes információk megismerése után a helyi önkormányzat megbízottja lefolytatja az egyeztetést a nemzetiségi önkormányzat elnökével, ennek keretében az elnök rendelkezésére bocsátja a nemzetiségi önkormányzatra vonatkozó központi szabályozás szerinti adatokat. Az egyeztetést a költségvetési törvény hatálybalépését követő 30 napon belül kell lefolytatni.

A nemzetiségi önkormányzat kérésére a jegyző készíti elő a nemzetiségi önkormányzat költségvetési határozat-tervezetét. A nemzetiségi önkormányzat képviselő-testülete megtárgyalja és határozatában fogadja el a feladatainak ellátásához szükséges költségvetési előirányzatait. A nemzetiségi önkormányzat elnöke tárgyév február 15-ig köteles a nemzetiségi önkormányzat elé terjeszteni a költségvetés tervezetét. Az előterjesztésnek tartalmaznia kell az Áht. 24.§ (4) bekezdésében rögzített mérlegeket, kimutatásokat. A helyi önkormányzat költségvetési rendeletébe a nemzetiségi önkormányzat költségvetése nem épül be.

A helyi önkormányzat költségvetési rendeletében foglalt előirányzatokról - különös tekintettel a helyi önkormányzat által nyújtott támogatásokra, amennyiben részesül benne - a polgármester tájékoztatja a nemzetiségi önkormányzat elnökét.

A nemzetiségi önkormányzat ezek alapján határoz a végleges költségvetéséről. A költségvetési határozatnak tartalmaznia kell a működési és felhalmozási célú bevételeket és kiadásokat, egymástól elkülönítetten. A nemzetiségi önkormányzat költségvetésének elkészítésével kapcsolatos feladatok végrehajtásáért a Polgármesteri Hivatal Költségvetési és Adóigazgatási Osztály vezetője a felelős.

**2. A költségvetési előirányzatok módosításának rendje**

Ha a nemzetiségi önkormányzat az eredeti előirányzatán felül többletbevételt ér el, vagy bevételkiesése mutatkozik, illetve kiadási előirányzatain belül átcsoportosítást hajt végre, a nemzetiségi önkormányzat tárgyévi költségvetési határozata szerint módosítja a költségvetésről szóló határozatát.

**3. Költségvetési információ szolgáltatás rendje**

3.1. Információ szolgáltatás a költségvetésről

Ennek érdekében a nemzetiségi önkormányzat költségvetési határozatát úgy fogadja el, és erről információt a Polgármesteri Hivatal Költségvetési és Adóigazgatási Osztályának úgy szolgáltat, hogy az a költségvetésével kapcsolatos tájékoztatási kötelezettségének határidőben eleget tudjon tenni. A helyi önkormányzat költségvetési rendeletét úgy fogadja el, hogy a nemzetiségi önkormányzat a fenti információkat határidőre teljesíteni tudja.

3.2. Beszámolási kötelezettség teljesítésének rendje

A nemzetiségi önkormányzat 2014. évtől a 368/2011.(XII.31.) Kormány rendeletben meghatározott módon és határidőre önálló időközi költségvetési jelentést, időközi mérlegjelentést és önálló éves beszámolót készít.

A nemzetiségi önkormányzat költségvetési jelentését, mérlegjelentését, költségvetési beszámolóját a Polgármesteri Hivatal Költségvetési és Adóigazgatási Osztálya készíti el.

A nemzetiségi önkormányzat zárszámadási határozatát úgy fogadja el, és erről a Polgármesteri Hivatal Költségvetési és Adóigazgatási Osztályának információt úgy szolgáltat, hogy az a beszámolási kötelezettségének határidőben eleget tudjon tenni.

**4. A költségvetési gazdálkodás bonyolításának rendje**

4.1. A költségvetés végrehajtása

A nemzetiségi önkormányzat gazdálkodásának végrehajtásával kapcsolatos feladatokat a Polgármesteri Hivatal Költségvetési és Adóigazgatási Osztálya látja el.

a) Kötelezettségvállalás rendje

A nemzetiségi önkormányzat nevében a nemzetiségi önkormányzat feladatainak ellátása során fizetési vagy teljesítési kötelezettséget vállalni (továbbiakban: kötelezettségvállalás) a hatályos gazdálkodási szabályzatban foglaltak szerint kell.

A kötelezettségvállalás előtt a kötelezettséget vállalónak meg kell győződnie arról, hogy a rendelkezésre álló fel nem használt előirányzat biztosítja-e a kiadás teljesítésére a fedezetet. Kötelezettségvállalásra csak írásban kerülhet sor. Nem szükséges írásbeli kötelezettségvállalás az olyan kifizetés teljesítéséhez, amely értéke nem éri el a kétszázezer forintot, pénzügyi szolgáltatás igénybevételéhez kapcsolódik, vagy az Áht. 36 § (2) bekezdése szerinti egyéb fizetési kötelezettségnek minősül.

A kötelezettségvállalásokról a Polgármesteri Hivatal Költségvetési és Adóigazgatási Osztálya analitikus nyilvántartást vezet.

b) Utalványozás

A nemzetiségi önkormányzatnál a kiadás teljesítésének, a bevétel beszedésének vagy elszámolásának elrendelését (továbbiakban: utalványozásra) a hatályos gazdálkodási szabályzatban foglaltak szerint kell végezni. Utalványozni csak az érvényesítés után lehet. Pénzügyi teljesítésre az utalványozás után és az utalványozás pénzügyi ellenjegyzése mellett kerülhet sor.

Készpénz a nemzetiségi önkormányzat házipénztárán keresztül akkor fizethető ki, ha a nemzetiségi önkormányzat elnöke a kifizetés teljesítéséhez szükséges dokumentumokat (a települési nemzetiségi önkormányzat képviselő-testületének határozata, szerződés, számla) bemutatja és a készpénz felvételére irányuló szándékát a pénzfelvételt megelőző 3 napon belül a Polgármesteri Hivatal Költségvetési és Adóigazgatási Osztályának jelzi.

c) Pénzügyi ellenjegyzés

A kötelezettségvállalás pénzügyi ellenjegyzésére a hatályos gazdálkodási szabályzatban foglaltak szerint kerület sor. A pénzügyi ellenjegyzés csak az előirányzat és a fedezet meglétének, valamint a jogszerűségének ellenőrzésére irányul.

A kötelezettségvállalást, utalványozást, valamint a pénzügyi ellenjegyzést ugyanazon személy nem végezheti.

d) Érvényesítés

Az érvényesítést a hatályos beszerzési szabályzatban foglaltak szerint kell végezni.

e) A teljesítés igazolása

A teljesítés igazolását a hatályos gazdálkodási szabályzatban foglaltak szerint kell végezni.

f) Beszerzés

A beszerzés lebonyolítását a hatályos gazdálkodási szabályzatban foglaltak szerint lehet végezni.

g) Összeférhetetlenségi szabályok

Az összeférhetetlenségi szabályok tekintetében alkalmazni kell az Ávr. 60.§-ában foglaltakat.

A 4.1. a)-e) pontjaiban foglaltak Tiszavasvári Város Önkormányzata Gazdálkodási Szabályzatában, a 4. 1. f) pontban foglaltak a Tiszavasvári Város Önkormányzata Beszerzések Lebonyolításának Szabályzatában részletesen kifejtésre kerülnek.

4.2. A nemzetiségi önkormányzat törzskönyvi nyilvántartásba való bejegyzése, adószám és bankszámlái

A nemzetiségi önkormányzat 2014-től önálló bankszámlával, adószámmal rendelkezik. Ezek a változások a Magyar Államkincstár által vezetett 'Törzskönyvi nyilvántartáson" átvezetésre kerültek. A nemzetiségi önkormányzat adataiban bekövetkezett változás „Törzskönyvi nyilvántartáson” való átvezetésével kapcsolatos feladatokat a Polgármesteri Hivatal Önkormányzati és Jogi Osztálya látja el.

A nemzetiségi önkormányzat gazdálkodásával és pénzellátásával kapcsolatos minden pénzforgalmát a helyi önkormányzat által választott banknál megnyitott és forrásai terhére fenntartott önálló fizetési bankszámlán köteles lebonyolítani.

4.3. Vagyoni és számviteli nyilvántartás, adatszolgáltatás rendje

A Polgármesteri Hivatal a nemzetiségi önkormányzat vagyoni, számviteli nyilvántartásait elkülönítetten vezeti.

A 368/2011.(XII.31.) Korm. rendeletben meghatározott adatszolgáltatás során szolgáltatott adatok valódiságáért, a számviteli szabályokkal és a statisztikai rendszerrel való tartalmi egyezőségért a nemzetiségi önkormányzat elnöke és a Polgármesteri Hivatal jegyzője együttesen felelősek.

**5. A nemzetiségi önkormányzat működéséhez szükséges helyiség, valamint személyi tárgyi feltételek biztosítása, költségvetési támogatása**

Tiszavasvári Város Önkormányzata biztosítja a nemzetiségi önkormányzat működéséhez szükséges személyi és tárgyi feltételeket, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív feladatok végrehajtásáról az alábbiak szerint:

1. Ingyenesen biztosítja a nemzetiségi önkormányzat részére a Báthori u. 6. szám alatti irodaház Attila tér felőli bejárattal rendelkező irodáját a hozzá kapcsolódó egyéb helyiségekkel (öltöző, illemhelyiség, összesen: 18,57m2), valamint állja a helyiség infrastruktúrájához kapcsolódó rezsiköltségeket és fenntartási költségeket.
2. Biztosítja a nemzetiségi önkormányzat működéséhez szükséges tárgyi és személyi feltételeket.
3. A testületi ülések előkészítése, különösen a meghívók, előterjesztések valamint a testületi ülések jegyzőkönyvei esetében, továbbá a jegyzőkönyvek benyújtásában való közreműködés és valamennyi hivatalos levelezés előkészítése és postázása.
4. A testületi döntések és a tisztségviselők döntéseinek előkészítése, a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatok ellátása.
5. A helyi nemzetiségi önkormányzat működésével, gazdálkodásával kapcsolatos nyilvántartási, adatszolgáltatási, iratkezelési feladatok ellátása.
6. A jelnyelv és a speciális kommunikációs rendszer használatának szükség szerinti biztosítása, amennyiben az erre vonatkozó kérelmet a Nemzetiségi Önkormányzat legalább 20 munkanappal az igénybevétel időpontja előtt jelzi.
7. az a)-f) pontban meghatározott feladatellátáshoz kapcsolódó költségek viselése a helyi nemzetiségi önkormányzat tagja és tisztségviselője telefonhasználata költségeinek kivételével.

A helyi önkormányzat a nemzetiségi önkormányzat feladatainak ellátásához saját forrásból az elemi költségvetés készítésekor támogatást nem nyújt.

**6. A nemzetiségi önkormányzat testületi üléseinek törvényessége**

A jegyző vagy annak – a jegyzővel azonos képesítési előírásoknak megfelelő – megbízottja a helyi önkormányzat megbízásából és képviseletében részt vesz a nemzetiségi önkormányzat testületi ülésein és jelzi, amennyiben törvénysértést észlel, továbbá a nemzetiségi önkormányzat kérésére szakmai segítséget nyújt annak ülésén és azon kívül is a nemzetiségi önkormányzat működését érintően.

**7. Belső ellenőrzés**

A nemzetiségi önkormányzat operatív gazdálkodása lebonyolításának ellenőrzése a függetlenített belső ellenőrzés feladatát képezi. A belső kontrollrendszer kialakításánál figyelembe kell venni a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rend. Előírásait, továbbá az államháztartásért felelős miniszter által közzétett módszertani útmutatókban leírtakat. A nemzetiségi önkormányzat belső ellenőrzését a Polgármesteri Hivatal megbízott belső ellenőre végzi. Belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor. A belső ellenőrzés lefolytatásának rendjét a belső ellenőrzési vezető által jóváhagyott belső ellenőrzési kézikönyv tartalmazza.

**8. Záró rendelkezések**

Jelen közigazgatási szerződés nem a helyi önkormányzattól átvállalt közfeladatok ellátására irányul. A közigazgatási szerződést évente január 31. napjáig felül kell vizsgálni és szükség szerint módosítani kell. A jegyző a szerződés vonatkozó jogszabályok változása miatti módosításának szükségességét a helyi és a nemzetiségi önkormányzatnak jelzi. A jelzés alapján a Képviselő-testület és a nemzetiségi önkormányzat képviselő-testülete a szerződést szükség esetén módosítja.

Jelen szerződés a felek általi aláírással lép hatályba. A jelenleg hatályban lévő együttműködési megállapodás ezen a napon hatályát veszti.

A közigazgatási szerződést Tiszavasvári Város Önkormányzata Képviselő-testülete a ………./2021. (………..) Kt. számú határozatával, Tiszavasvári Város Roma Nemzetiségi Önkormányzat Képviselő-testülete a ……./2021.(…………..) RNÖ számú határozatával hagyta jóvá.

Tiszavasvári, 2021…….…..… Tiszavasvári, 2021…….…..…

..…………………………… …… …………………………………….

**Tiszavasvári Város Önkormányzata Tiszavasvári Város Roma Nemzetiségi**

**képviseletében Önkormányzata képviseletében**

**Szőke Zoltán Kóka Anikó**

**polgármester elnök**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ -TESTÜLETÉNEK**

**…./2021. (……….) Kt. számú**

**h a t á r o z a t a**

**Tiszavasvári Város Önkormányzata és Tiszavasvári Város Ruszin Nemzetiségi Önkormányzata közötti Közigazgatási Szerződés megkötéséről**

Tiszavasvári Város Önkormányzata Képviselő-testülete a nemzetiségek jogairól szóló 2011. évi CLXXIX. törvény 80.§ (2) bekezdésében biztosított jogkörében eljárva az alábbi határozatot hozza:

1. Tiszavasvári Város Ruszin Nemzetiségi Önkormányzatával a határozat melléklete alapján kötendő közigazgatási szerződést jóváhagyja.
2. Felhatalmazza a polgármestert a szerződés aláírására és annak megküldésére Tiszavasvári Város Ruszin Nemzetiségi Önkormányzata elnöke részére.

**Határidő**: azonnal **Felelős**: Szőke Zoltán

polgármester

…/2021. (………) Kt. számú határozat melléklete

**KÖZIGAZGATÁSI SZERZŐDÉS**

A nemzetiségek jogairól szóló 2011. évi CLXXIX. törvény 80. §-a alapján **Tiszavasvári Város Önkormányzata** (továbbiakban: helyi önkormányzat, képviseli: Szőke Zoltán polgármester) és **Tiszavasvári Város Ruszin Nemzetiségi Önkormányzata** (továbbiakban: nemzetiségi önkormányzat, **képviseli: Balogh István elnök**) együttműködésük szabályait az alábbi megállapodásban rögzítik:

A megállapodás szabályainak kialakítása az államháztartásról szóló 2011. évi CXCV. törvény, a nemzetiségek jogairól szóló 2011. évi CLXXIX. törvény, az államháztartásról szóló törvény végrehajtásáról szóló 368/2011.(XII.31.) Korm. rendelet alapján történt.

**1. A nemzetiségi önkormányzat költségvetési határozatának és önálló elemi költségvetésének elkészítése.**

**A központi** **költségvetésről szóló törvény** hatálybalépését követően, a költségvetésre vonatkozó részletes információk megismerése után a helyi önkormányzat megbízottja folytatja az egyeztetést a nemzetiségi önkormányzat elnökével, ennek keretében az elnök rendelkezésére bocsátja a nemzetiségi önkormányzatra vonatkozó központi szabályozás szerinti adatokat. Az egyeztetést a költségvetési törvény hatálybalépését követő 30napon belül kell lefolytatni.

A nemzetiségi önkormányzat kérésére a jegyző készíti elő a nemzetiségi önkormányzat költségvetési határozat-tervezetét. A nemzetiségi önkormányzat képviselő-testülete megtárgyalja és határozatában fogadja el a feladatainak ellátásához szükséges költségvetési előirányzatait. A nemzetiségi önkormányzat elnöke tárgyév február 15-ig köteles a nemzetiségi önkormányzat elé terjeszteni a költségvetés-tervezetét. Az előterjesztésnek tartalmaznia kell az Áht. 24.§ (4) bekezdésében rögzített mérleget, kimutatásokat. A helyi önkormányzat költségvetési rendeletébe a nemzetiségi önkormányzat költségvetése nem épül be.

A helyi önkormányzat költségvetési rendeletében foglalt előirányzatokról - különös tekintettel a helyi önkormányzat által nyújtott támogatásokra, amennyiben részesül benne - a polgármester tájékoztatja a nemzetiségi önkormányzat elnökét.

A nemzetiségi önkormányzat ezek alapján határoz a végleges költségvetéséről. A költségvetési határozatnak tartalmaznia kell a működési és felhalmozási célú bevételeket és kiadásokat, egymástól elkülönítetten. A nemzetiségi önkormányzat költségvetésének elkészítésével kapcsolatos feladatok végrehajtásáért a Polgármesteri Hivatal Költségvetési és Adóigazgatási Osztály vezetője a felelős.

**2. A költségvetési előirányzatok** **módosításának rendje**

Ha a nemzetiségi önkormányzat az eredeti előirányzatán felül többletbevételt ér el, vagy bevételkiesése mutatkozik, illetve kiadási előirányzatain belül átcsoportosítást hajt végre, a nemzetiségi önkormányzat tárgyévi költségvetési határozata szerint módosítja a költségvetésről szóló határozatát.

**3. Költségvetési információ szolgáltatás rendje**

3.1. Információ szolgáltatás a költségvetésről

Ennek érdekében a nemzetiségi önkormányzat költségvetési határozatát úgy fogadja el, és erről információt a Polgármesteri Hivatal Költségvetési és Adóigazgatási Osztályának úgy szolgáltat, hogy az a költségvetésével kapcsolatos tájékoztatási kötelezettségének határidőben eleget tudjon tenni. A helyi önkormányzat költségvetési rendeletét úgy fogadja el, hogy a nemzetiségi önkormányzat a fenti információkat határidőre teljesíteni tudja.

3.2. Beszámolási kötelezettség teljesítésének rendje

A nemzetiségi önkormányzat 2014. évtől a 368/2011.(XI1.31.) Kormány rendeletben meghatározott módon és határidőre önálló időközi költségvetési jelentést, időközi mérlegjelentést és önálló éves beszámolót készít.

A nemzetiségi önkormányzat költségvetési jelentését, mérlegjelentését, költségvetési beszámolóját a Polgármesteri Hivatal Költségvetési és Adóigazgatási Osztálya készíti el.

A nemzetiségi önkormányzat zárszámadási határozatát úgy fogadja el, és erről a Polgármesteri Hivatal Költségvetési és Adóigazgatási Osztályának információt úgy szolgáltat, hogy az a beszámolási kötelezettségének határidőben eleget tudjon tenni.

**4. A költségvetési gazdálkodás bonyolításának rendje**

4.1. A költségvetés végrehajtása

A nemzetiségi önkormányzat gazdálkodásának végrehajtásával kapcsolatos feladatokat a Polgármesteri Hivatal Költségvetési és Adóigazgatási Osztálya látja el.

a) Kötelezettségvállalás rendje

A nemzetiségi önkormányzat nevében a nemzetiségi önkormányzat feladatainak ellátása során fizetési vagy teljesítési kötelezettséget vállalni (továbbiakban: kötelezettségvállalás) a hatályos gazdálkodási szabályzatban foglaltak szerint lehet.

A kötelezettségvállalás előtt a kötelezettséget vállalónak meg kell győződnie arról, hogy a rendelkezésre álló fel nem használt előirányzat biztosítja-e a kiadás teljesítésére a fedezetet. Kötelezettségvállalásra csak írásban kerülhet sor. Nem szükséges írásbeli kötelezettségvállalás az olyan kifizetés teljesítéséhez, amely értéke nem éri el a kétszázezer forintot, pénzügyi szolgáltatás igénybevételéhez kapcsolódik, vagy az Áht. 36 § (2) bekezdése szerinti egyéb fizetési kötelezettségnek minősül.

A kötelezettségvállalásokról a Polgármesteri Hivatal Költségvetési és Adóigazgatási Osztálya analitikus nyilvántartást vezet.

b) Utalványozás

A nemzetiségi önkormányzatnál a kiadás teljesítésének, a bevétel beszedésének vagy elszámolásának elrendelésére (továbbiakban: utalványozásra) a hatályos gazdálkodási szabályzatban foglaltak szerint kell. Utalványozni csak az érvényesítés után lehet. Pénzügyi teljesítésre az utalványozás után és az utalványozás pénzügyi ellenjegyzése mellett kerülhet sor.

Készpénz a nemzetiségi önkormányzat házipénztárán keresztül akkor fizethető ki, ha a nemzetiségi önkormányzat elnöke a kifizetés teljesítéséhez szükséges dokumentumokat (a települési nemzetiségi önkormányzat képviselő-testületének határozata, szerződés, számla) bemutatja és a készpénz felvételére irányuló szándékát a pénzfelvételt megelőző 3 napon belül a Polgármesteri Hivatal Költségvetési és Adóigazgatási Osztályának jelzi.

c) Pénzügyi ellenjegyzés

A kötelezettségvállalás pénzügyi ellenjegyzésére a hatályos gazdálkodási szabályzatban foglaltak szerint kell. A pénzügyi ellenjegyzés csak az előirányzat és a fedezet meglétének, valamint a jogszerűségének ellenőrzésére irányul.

A kötelezettségvállalást, utalványozást, valamint a pénzügyi ellenjegyzést ugyanazon személy nem végezheti.

d) Érvényesítés

Az érvényesítést a hatályos gazdálkodási szabályzatban foglaltak szerint kell végezni.

e) A teljesítés igazolása

A teljesítés igazolását a hatályos gazdálkodási szabályzatban foglaltak szerint lehet végezni.

f) Beszerzés

A beszerzés lebonyolítását a hatályos beszerzési szabályzatban foglaltak szerint lehet végezni.

g) Összeférhetetlenségi szabályok

Az összeférhetetlenségi szabályok tekintetében alkalmazni kell az Ávr. 60.§-ában foglaltakat.

A 4.1. a)-e) pontjaiban foglaltak Tiszavasvári Város Önkormányzata Gazdálkodási Szabályzatában a 4. 1. f) pontban foglaltak a Tiszavasvári Város Önkormányzata Beszerzések Lebonyolításának Szabályzatában részletesen kifejtésre kerülnek.

4.2. A nemzetiségi önkormányzat törzskönyvi nyilvántartásba való bejegyzése, adószám és bankszámlái

A nemzetiségi önkormányzat 2012-től önálló bankszámlával, adószámmal rendelkezik. Ezek a változások a Magyar Államkincstár által vezetett "'Törzskönyvi nyilvántartáson" átvezetésre kerültek. A nemzetiségi önkormányzat adataiban bekövetkezett változás Törzskönyvi nyilvántartáson való átvezetésével kapcsolatos feladatokat a Polgármesteri Hivatal Önkormányzati és Jogi Osztálya látja el.

A nemzetiségi önkormányzat gazdálkodásával és pénzellátásával kapcsolatos minden pénzforgalmát a helyi önkormányzat által választott banknál megnyitott és forrásai terhére fenntartott önálló fizetési bankszámlán köteles lebonyolítani.

4.3. Vagyoni és számviteli nyilvántartás, adatszolgáltatás rendje

A Polgármesteri Hivatal a nemzetiségi önkormányzat vagyoni, számviteli nyilvántartásait elkülönítetten vezeti.

A 368/2011.(XI1.31.) Korm. rendeletben meghatározott adatszolgáltatás során szolgáltatott adatok valódiságáért, a számviteli szabályokkal és a statisztikai rendszerrel való tartalmi egyezőségért a nemzetiségi önkormányzat elnöke és a Polgármesteri Hivatal jegyzője együttesen felelősek.

**5. A nemzetiségi önkormányzat működéséhez szükséges helyiség, valamint személyi tárgyi feltételek biztosítása, költségvetési támogatása**

Tiszavasvári Város Önkormányzata biztosítja a nemzetiségi önkormányzat működéséhez szükséges személyi és tárgyi feltételeket, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív feladatok végrehajtásáról az alábbiak szerint:

1. A nemzetiségi önkormányzat feladatai ellátáshoz tárgyi, technikai eszközökkel felszerelt helyiségre nem tart igényt.
2. Biztosítja a nemzetiségi önkormányzat működéséhez szükséges tárgyi és személyi feltételeket.
3. A testületi ülések előkészítése, különösen a meghívók, előterjesztések valamint a testületi ülések jegyzőkönyvei esetében, továbbá a jegyzőkönyvek benyújtásában való közreműködés és valamennyi hivatalos levelezés előkészítése és postázása.
4. A testületi döntések és a tisztségviselők döntéseinek előkészítése, a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatok ellátása.
5. A helyi nemzetiségi önkormányzat működésével, gazdálkodásával kapcsolatos nyilvántartási, adatszolgáltatási, iratkezelési feladatok ellátása.
6. A jelnyelv és a speciális kommunikációs rendszer használatának szükség szerinti biztosítása, amennyiben az erre vonatkozó kérelmet a Nemzetiségi Önkormányzat legalább 20 munkanappal az igénybevétel időpontja előtt jelzi.
7. az a)-f) pontban meghatározott feladatellátáshoz kapcsolódó költségek viselése a helyi nemzetiségi önkormányzat tagja és tisztségviselője telefonhasználata költségeinek kivételével.

A helyi önkormányzat a nemzetiségi önkormányzat feladatainak ellátásához saját forrásból az elemi költségvetés készítésekor támogatást nem nyújt.

**6. A nemzetiségi önkormányzat testületi üléseinek törvényessége**

A jegyző vagy annak – a jegyzővel azonos képesítési előírásoknak megfelelő – megbízottja a helyi önkormányzat megbízásából és képviseletében részt vesz a nemzetiségi önkormányzat testületi ülésein és jelzi, amennyiben törvénysértést észlel, továbbá a nemzetiségi önkormányzat kérésére szakmai segítséget nyújt annak ülésén és azon kívül is a nemzetiségi önkormányzat működését érintően.

**7. Belső ellenőrzés**

A nemzetiségi önkormányzat operatív gazdálkodása lebonyolításának ellenőrzése a függetlenített belső ellenőrzés feladatát képezi. A belső kontrollrendszer kialakításánál figyelembe kell venni a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rend. Előírásait, továbbá az államháztartásért felelős miniszter által közzétett módszertani útmutatókban leírtakat. A nemzetiségi önkormányzat belső ellenőrzését a Polgármesteri Hivatal megbízott belső ellenőre végzi. Belső ellenőrzésre a kockázatelemzéssel alátámasztott éves belső ellenőrzési tervben meghatározottak szerint kerül sor. A belső ellenőrzés lefolytatásának rendjét a belső ellenőrzési vezető által jóváhagyott belső ellenőrzési kézikönyv tartalmazza.

**8.** **Záró rendelkezések**

Jelen közigazgatási szerződés nem a helyi önkormányzattól átvállalt közfeladatok ellátására irányul. A közigazgatási szerződést évente január 31. napjáig felül kell vizsgálni és szükség szerint módosítani kell. A jegyző a szerződés vonatkozó jogszabályok változása miatti módosításának szükségességét a helyi és a nemzetiségi önkormányzatnak jelzi. A jelzés alapján a Képviselő-testület és a nemzetiségi önkormányzat képviselő-testülete a szerződést szükség esetén módosítja.

Jelen szerződés a felek általi aláírással lép hatályba. A jelenleg hatályban lévő együttműködési megállapodás ezen a napon hatályát veszti.

Jelen szerződést Tiszavasvári Város Önkormányzata Képviselő-testülete a ………./2021. (…..) Kt. számú határozatával, Tiszavasvári Város Ruszin Nemzetiségi Önkormányzat Képviselő-testülete a ……./2021. (…...) RNÖ számú határozatával hagyta jóvá.

Tiszavasvári, 2021. …………. Tiszavasvári, 2021. ………….

..…………………………… …………………………………….

**Tiszavasvári Város Önkormányzata Tiszavasvári Város Ruszin Nemzetiségi**

**képviseletében Önkormányzata képviseletében**

**Szőke Zoltán Balogh István**

**polgármester elnök**